Държавен вестник, бр. 73, 2010 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  73
или негови елементи до състояние, в което 
те могат да функционират безопасно при 
максималните им проектни параметри.
10. „Поддържане“ е дейност, при която 
чрез технически методи, които не включват 
заваряване, но могат да включват замяна на 
части, се запазва техническото състояние на 
повдигателното съоръжение, при което то 
може да функционира безопасно.
11. „Декларация за съответствие“ е де­
кларацията, с която се удостоверява съот­
ветствието със съществените изисквания 
на повдигателните съоръжения съгласно 
приложимата наредба по чл. 7 от ЗТИП или 
съгласно националното законодателство на 
друга държава – членка на Европейския съюз, 
или държава – страна по Споразумението за 
Европейското икономическо пространство, с 
което се въвеждат приложимите директиви 
от „Нов подход“.
12. „Предприятие“ е всяко място – предпри­
ятие, учреждение, организация, кооперация, 
заведение, обект и други подобни, където се 
полага труд.
13. „Подвижни работни площадки“ са пов­
дигателните съоръжения, за които се прилага 
БДС EN 280, БДС EN 14950 или БДС EN 1808.
14. „Неразглобяеми съединения“ са тези 
съединения, които не могат да бъдат разгло­
бени без разрушаване.
15. „Разполагане“ е установяване на само­
ходен, местим или придвижващ се кран на 
мястото, на което ще се използва за повдигане 
или спускане на товар.
16. „Монтиране“ е установяване на стацио­
нарен кран или кран, придвижващ се по релсов 
път, на мястото, на което ще се използва за 
повдигане или спускане на товар.
17. „Сменяемо съоръжение“ е съоръжение­
то по § 1, т. 2 от допълнителните разпоредби 
на Наредбата за съществените изисквания и 
оценяване съответствието на машините.
18. „Малки товарни асансьори“ са съоръже­
нията съгласно определението в БДС EN 81-3.
§ 2. Класификацията на товароподемните 
кранове по чл. 2, ал. 1, т. 1 в зависимост от 
конструкцията, товарозахващащия орган, 
възможността за придвижване, начина на 
задвижване, степента на въртене и стоенето 
на релсовия път, както и основните понятия, 
свързани с характеристики на крановете, са 
съгласно БДС ISO 4306.
§ 3. (1) За повдигателни съоръжения по 
чл. 2, ал. 1, т. 1 – 4 и 7, чиято документация 
по чл. 38 от ЗТИП е изгубена по време на 
експлоатацията, ползвателят може да осигури 
извършването на проверочни пресмятания на 
елементите на повдигателното съоръжение и 
да ги представи на органите за технически 
надзор.
(2) Пресмятанията по ал. 1 трябва да се 
извършват по хармонизираните стандарти 
към приложимата наредба по чл. 7 от ЗТИП, 
а когато такива няма – по други стандарти­
зирани методики.
(3) Пресмятанията по ал. 1 трябва да са 
придружени с електрически и/или хидра­
влични схеми и инструкция за експлоатация. 
§ 4. (1) Автокранове и кранове, монтирани 
на самоходни и несамоходни шасита, могат да 
се експлоатират на територията на Република 
България, без да се изисква регистрация и 
извършване на технически преглед по реда на 
глава четвърта, за период до шест месеца, ако 
са собственост на юридическо лице от друга 
държава – членка на Европейския съюз, и:
1. имат валиден документ за извършен 
първоначален или периодичен технически 
преглед, издаден от компетентен за съответ­
ната държава орган, от който е видно, че са 
технически изправни, или 
2. от датата на издаването на декларацията 
им за съответствие не са изминали повече 
от 24 месеца.
(2) Ползвателят на повдигателни съоръже­
ния по ал. 1 е длъжен да уведоми регионалния 
отдел на ГД „ИДТН“, на чиято територия 
ще се експлоатират, за датата на влизане в 
Република България на съоръженията в срок 
10 дни преди влизането им.
§ 5. За повдигателните съоръжения, монти­
рани в сгради в режим на етажна собственост, 
задълженията на ползвателя по наредбата се 
изпълняват от управителя или председателя на 
управителния съвет на етажната собственост.
§ 6. Наредбата е обявена пред Европей­
ската комисия по реда на чл. 5, ал. 1 от По­
становление № 165 на Министерския съвет 
от 2004 г. за организацията и координацията 
на обмена на информация за технически 
регламенти и правила за услуги на инфор­
мационното общество и за установяване на 
процедурите, свързани с прилагането на някои 
технически правила за продукти, законно 
предлагани на българския пазар (обн., ДВ, 
бр. 64 от 2004 г.; изм. и доп., бр. 91 от 2005 г., 
бр. 40 от 2006 г. и бр. 48 от 2009 г.), с което се 
въвеждат разпоредбите на Директива 98/34/
ЕО на Европейския парламент и на Съвета 
от 22 юни 1998 г., установяваща процедура за 
предоставянето на информация в сферата на 
техническите стандарти и регламенти и пра­
вила относно услугите на информационното 
общество (OB, L 204, 21.07.1998 г., стр. 37), 
изменена с Директива 98/48/ЕО на Европей­
ския парламент и на Съвета от 20 юли 1998 г. 
(ОВ, L 217, 05.08.1998 г., стр. 18).